kardosdrur/scandi-wiki huggingface dataset:
Kammermusikforeningen af 1868

Kammermusikforeningen i København blev
stiftet 5. december 1868 af Franz Neruda
med det formål ved ugentlige musikaftener
at udbrede kendskab til og dyrke
kammermusikken under de privat-selskabelige forhold,
der svarer til dennes egentlige væsen. Grænsen for
medlemmernes antal sattes oprindelig til 99, der deltes i aktive – hovedsagelig medlemmer af Det Kongelige Kapel
– og passive, og møderne holdtes i begyndelsen én
gang ugentlig i vintersæsonen efter teatertid.

Foreningen holder stadig møder hver tirsdag kl. 20.30 oktober-marts. Den har siden sin oprettelse haft betydning ved at stimulere det københavnske musikliv. Se også Natmanden

Litteratur
 Angul Hammerich: Kammermusikforeningen. 1868—93, Notitser og Statistik, København 1893 og Kammermusikforeningen, 1868-1918, København 1918.

 Kai Christensen (red.) (1994): Kammermusikforeningen i 125 år. (Kammermusikforeningen af 1868)

Kilder 
 Opslag af operarepetitør S. Levysohn i Salmonsen (Salmonsens Konversationsleksikon, 2. udgave, bd. 11, s. 28)

Foreninger fra Danmark
Etableret i 1868
Musikorganisationer i Danmark
Ove Mandrup-Poulsen

Ove Mandrup-Poulsen (født 9. marts 1899 på Frederiksberg, død 14. december 1984 i Viborg) var en dansk arkitekt og modstandsmand under Besættelsen. Han var far til civilingeniør Rolf Mandrup-Poulsen (1929-2011) og derved farfar til arkitekt Dorte Mandrup.

Arkitekturinteressen kom ikke fra fremmede, eftersom hans forældre var arkitekt Christian Mandrup-Poulsen og Wilhelmine (Willy) Caroline Jensine Margrethe Frost. Han blev uddannet på Københavns bygningstekniske skole og på Kunstakademiets Arkitektskole, var ansat hos københavnske arkitekter og på faderens tegnestue, var på studierejser i de fleste europæiske lande, drev selvstændig arkitektvirksomhed i København 1930-40; senere gårdejer.

Han var bygningsteknisk rådgiver for Dansk Idrætsforbund 1935-70; vurderingsmand for Østifternes Kreditforening 1941-66; medlem af bestyrelsen for Nørrebros Grundejerforening, æresmedlem af Dansk Arkitektforening 1945 og overordentligt medlem af Akademisk Arkitektforening 1947.

Han var afsnitschef for modstandsbevægelsens afsnit 2, region 6, blev arresteret af Gestapo i december 1943 og sat i Vestre Fængsel og Horserødlejren. Efter krigen blev han oberstløjtnant af reserven i Ingeniørtropperne 1946-56.

Mandrup-Poulsen blev gift 1. gang 4. august 1928 i Tårbæk med Sigrid Margrete Hansen (5. august 1890 i Eggeslevmagle – 16. juni 1979 i Bagsværd), datter af skovfoged Frederik H. og Emma Henriette Luise Callesen. Ægteskabet blev opløst 1957, og han giftede sig 2. gang 4. maj 1957 i Ringkøbing med assistent Vibeke Wöldike, f. Lose Andersen-Kjær (7. februar 1917 i Göteborg), datter af politiass. Anton A.-K. og Jutta Augusta Lose. Han er begravet på Asmild Kirkegård.

Værker 
 Byplan for Fredericia (1929, sammen med K.V. Jensen og E.H. Sternow, 2. præmie)
 Eget hus, Vilvordevej 59, Charlottenlund (1928)
 Udvidelse af klubhus for Danske Studenters Roklub, Strandvænget 55, Svanemøllen (1938)
 Endvidere enfamliehuse, sommerhuse og beboelsesejendomme i 1930'erne.

Kilder 
 Kraks Blå Bog 1949
 Weilbachs Kunstnerleksikon 1994
 

Arkitekter fra Danmark
Modstandsfolk fra Danmark
Ingeniørofficerer fra Danmark
Danskere i 1900-tallet
Personer i Kraks Blå Bog (afdøde)
Personer fra Frederiksberg
P. Wulffs Cigarfabrik

A/S P. Wulffs Cigarfabrik var en tobaksvirksomhed i København.

Peter Wulff (1841-1898) etablerede sin egen cigarfabrik i København i september 1868, og Wulff-familien fortsatte indtil 1975, hvor de solgte firmaet til Skandinavisk Tobakskompagni. Siden ca. 1964 skete der en nedgang i cigarforbruget, så de gamle fabrikker måtte bukke under.

Fabrikken lå først i Vester Voldgade 11, flyttede 1879 til Holbergsgade 18, 1907 til Toldbodvej 6 og flyttede 1916 til Herman Krügers tidligere fabriksbygninger på Nordre Fasanvej 111-115 på Frederiksberg. Dette kompleks findes endnu, dog er fabriksbygningen i gule sten med navn på facaden blevet pudset. I 1935 lejede man, for siden i 1938 at købe, en nu nedrevet industriejendom i Polensgade 25.

I 1939 blev firmaet aktieselskab.

Litteratur 
 Hans Wulff, Intet uden arbejde, 1968 (jubilæumsskrift).

Danske virksomheder etableret i 1868
Ophørt i 1975
Tidligere virksomheder på Frederiksberg
Tobaksvirksomheder i Danmark
Flækkeby

Flækkeby (dansk) eller Fleckeby (tysk) er en landsby og kommune beliggende mellem Slesvig by og Egernførde (Egernfjord) ved Nølsbækkens munding i Sliens Store Bredning i Sydslesvig. Administrativt hører kommunen under Rendsborg-Egernførde kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Slien-Østersø kommunefællesskab (Amt Schlei-Ostsee). I kirkelig henseende ligger byen i Kosel Sogn. Sognet lå i Hytten og Risby Herred (senere Svans godsdistrikt, Sønderjylland), da området tilhørte Danmark.

Geografi 
Kommunen er beliggende syd for Slien i et let kuperet landskab. Få kilometer syd for byen ligger Hytten Bjerge. Nabobyer er Gyby, hvor godset Louisenlund ligger, Hummelmark (Humlemark, Hummelfeld), Vindeby og Kosel. Lidt nord for Flækkeby udmunder Østerbæk og Nølsbæk i Sliens Store Bredning.

Byens historie 
I 1974 blev landsbyerne Flækkeby og Gøteby-Holm sammenlagt til den nuværende kommune Flækkeby. Til kommunen hører også gårdene Appeljord, Engsig (Engsiek) og Mølskov (Möhlhorst) samt skovområdet Dyrvad (Dürwade).

Flækkeby er første gang nævnt i 1196 i sammenhæng med opløsningen af Slesvigs Mikaelskloster. Byens navn skrives dengang Fekabicol. I 1856 blev Flækkeby hovedby i Hytten Herred. Kort tid efter, i 1864, kom byen som hele Hertugdømmet Slesvig under tysk styre.

Gøteby blev første gang nævnt i 1327 som Ghøtebyu. Stednavnet er afledt af mandenavn Gøte (sml. oldnordisk Gauti), der forekom i 1300- og 1400-tallet og henviser til goterne. På ældre dansk findes også formen Gødeby.

Våben 
Kommunenens bysegl viser en dobbelteg, som symboliserer kommunens landsbyer Flækkeby og Gøteby-Holm. Bølgerne symboliserer Slien, egens rødder landbruget.

Billeder

Noter

Eksterne henvisninger 

 Kommunens hjemmeside 

Byer i Kreis Rendsborg-Egernførde
Byer i Slesvig-Holsten
Sony Ericsson W810i

W810 (findes i versionerne W810i og W810c) er en kameramobil produceret af Sony Ericsson. Telefonen er en del af Walkman-serien og er efterfølger til W800i og forgænger til W880i.

W810i har blandt andet følgene specifikationer:
2.0 Mega pixels kamera, med autofokus.
Bluetooth
Infrarød
Memory Stick Pro Duo (op til 4 GB) 20 MB Memory
Telefonen supporter MP3, AMR, MIDI, IMY, EMY, WAV
Streaming af video og lyd
Blitz / eller brug af lommelygte
GPRS internet forbindelse
E-mail almindelig e-mail
Stemme meddelelse (sende en sms bare med stemme)

Eksterne henvisninger 

Oversigt  på sonyericsson.com
Billede af hvid model

W810i
Hestholm

Hestholm er en lille, ubeboet ø øst for Slesvig by i Sliens Store Bredning. Den lille ø har en størrelse på kun få hundrede m2 og en maksimal højde på cirka 40 centimeter. Øens saltenge, der oversvømmes ved højvande, bruges især om foråret som rasteplads for mange skarver.

Sammen med halvøen Rejsholm (også Palør, på tysk Reesholm eller Palör) på Sliens nordlige bred udgør øen siden 1976 det ca. 120 ha store naturbeskyttelsesområde Rejsholm/Slien.

Eksterne henvisninger 
 Sliens øer: Hestholm

Slien
Øer i Tyskland
Øer i Østersøen
Sony Ericsson W610i

W610i er efterfølgeren af K550i og K610i. W610i er en Walkman-telefon, dermed har den også en Walkman-Player. Der følger et 512 MB hukommelseskort med i købet, og det kan udvides op til højest 2 GB.

Specifikationer 

Walkman-Player 2.0
2 megapixel kamera
Bluetooth
Infrarød
TrackID
RDS FM-Radio
Understøttelse af MP3, AAC, AAC+, E-AAC+, WAV og m4a

Eksterne henvisninger 
W610i Oversigt 

W610i
Slaget ved Ümera 1210

Slaget ved Ümera 1210 (, ) stod mellem estiske frihedskæmpende stammer og Sværdbroderordenen i 1210 ved vandløbet Ümera (Jumara) å, et tilløb til Gauja syd for byen Valmiera i vore dages Letland.

Baggrund 
I sensommeren 1210 havde estere fra landskaberne Ugandi () og Sakala () foretaget krigstogter til Võnnu () med henblik på forsvarsværkets erobring. Võnnu eller Cēsis var på daværende tidspunkt en fæstning af største betydning for Sværdbroderordenen og et udgangspunkt for ordenens hærtogter til estiske områder.

Forløbet 
Võnnu blev belejret i tre dage. Da fæstningen den fjerde dag var tæt på at falde, kom der hjælpestyrker fra Riga. Det var i denne situation farligt for esterne at forblive ved fæstningen. Esterne trak sig derfor tilbage nordpå over Gauja og standsede i skovene ved et bivandløb på højre side, Ümera, hvor de forberedte sig til kamp. De tyske tropper opfattede imidlertid esternes tilbagetrækning som flugt, og tyske, liviske og latgaliske hærstyrker skyndte sig at optage forfølgelsen. Derved rendte de midt ind i et estisk baghold, og esterne angreb dem nu fra alle sider. Det lykkedes derved esterne med en beskeden hærstyrke at vinde slaget og derved tillige kampiver og tro på egne kræfter.

Betydning 
Da folkehæren fra Ugandi og Sakala vendte hjem fra slaget ved Ümera, spredtes nyheden om dens sejr over hele det estisk-talende samfund og fulgtes af opfordringer til at stå sammen i kampen mod angriberne. Derved bidrog slaget til at styrke det estiske sammenhold over stammegrænserne.

Litteratur 
 Richard Kleis (overs.): Henriku Liivimaa Kroonika (Henrik af Letlands krønike); Tallinn, Olion 1993: , s. 84

Estlands historie i middelalderen
Ymera 1210, Slaget ved
Begivenheder i 1210
Slaget ved Ümera 1223

Slaget ved Ümera 1223 også kaldet Andet slag ved Ümera (estisk: Teine Ümera lahing, lettisk: Kauja pie Imeras tilta) foregik 1223 mellem estere og tyskere.

Forløb 

I foråret 1223 foretog esterne et større hærgningstogt til egnen omkring Ümera i Letland. Da de erfarede dette, drog en stærk tysk hær straks dertil. De nåede frem netop, som esterne var ved at overskride Ümera å (estisk: Ümera jõgi, lettisk: Jumaras upe) og kom derfor for disse som en overraskelse. Skønt esterne ifølge krøniken "kæmpede meget modigt", vandt tyskerne slaget, drog esterne på flugt og dræbte talrige.

Litteratur 
 Richard Kleis (overs.): Henriku Liivimaa Kroonika (Henrik af Letlands krønike); Tallinn, Olion 1993: , s. 171

Estlands historie i middelalderen
Letlands historie
Ymera 1223, Slaget ved
Begivenheder i 1223
Studenterhuset i Aalborg

Studenterhuset Aalborg er en forening og et mødested, der drives af frivillige med adresse på Gammeltorv 10 i Aalborg. 

Foreningen har til formål at drive et socialt mødested for studerende i Aalborg og fungerer også som café og spillested.

Se også
 Riberprisen

Eksterne henvisninger
 Studenterhuset // Aalborg

Spillesteder i Danmark
Studenterorganisationer ved Aalborg Universitet
Studenterhuse
Lancia Delta (2008)

Lancia Delta er en bilmodel fra Lancia. Denne artikel omhandler den tredje modelgeneration, som har typekoden 844 og blev produceret i årene 2008 til 2014.

Historie 
Modellen blev præsenteret på Geneve Motor Show 2008, og var baseret på samme platform som Fiat Bravo.

Motorprogrammet var næsten det samme som i de tilsvarende Fiat Bravo-modeller. Det vil sige turboladede benzinmotorer på 1,4 og 1,8 liter og commonrail-dieselmotorer på 1,6, 1,9 og 2,0 liter. I 2010 blev 1,4 T-Jet-motoren med 150 hk afløst af en ny 1,4 MultiAir-motor med 140 hk. Alle motorerne havde 4 cylindre og 16 ventiler.

Ligesom de øvrige Lancia-modeller blev Delta ikke solgt officielt i Danmark, men nogle få eksemplarer fandt dog vej hertil ved hjælp af parallelimport.

På Detroit Motor Show blev der i starten af 2010 præsenteret en bil med navnet Chrysler Delta. Denne var bortset fra fælge, lak og emblemer identisk med Lancia Delta. I Storbritannien blev modellen tilføjet Chryslers modelprogram i august 2011.

Facelift 
I juli 2011 gennemgik Delta et facelift, som hovedsageligt ændrede bilens udvendige design med bl.a. en mærketilpasset front.

I januar 2014 blev motorprogrammet stærkt indskrænket til kun at omfatte 1,6-liters dieselmotoren med 120 hk. Den fandtes kun i udstyrsvarianterne Silver og Gold, mens det højeste udstyrsniveau Platinum udgik.

I slutningen af 2014 blev produktionen indstillet. En efterfølger er foreløbig ikke planlagt.

Tekniske data

Noter

Eksterne henvisninger 

2008
Små mellemklassebiler
Forhjulstrukne biler
Biler introduceret i 2008
Biler fra 2000'erne
Biler fra 2010'erne

es:Lancia Delta (2008)
TrackID

TrackID er et mobilprogram, der gør det muligt for Sony Ericsson-telefoner, at finde navnet på et musiknummer. Man optager et kort klip af sangen, og derefter vil man få vist en menu, hvor titlen, kunstneren, og andre oplysninger vises. Man kan også vælge at købe sangen med det samme.

Eksterne henvisninger 
 Mere vejledning

Sony Ericsson
Pave Gregor 13.

Pave Gregor 13. (7. januar 1502 – 10. april 1585; født Ugo Boncompagni) var pave fra 13. maj 1572 til sin død i 1585. Han huskes især for at have indført den Gregorianske kalender.

Biografi 
Ugo Boncompagni var søn af Christoforo Boncompagni (10. juli 1470-1546) og Angela Marescalchi i Bologna, hvor han blev jurist i 1530. Med Maddalena Fulchini fik han den illegitime søn Giacomo Boncompagni. Drengen blev født inden Ugo blev præsteviet; Gregor 13. er således den sidste pave, der har efterladt sig efterkommere.

Den gregorianske kalender 
Pave Gregor 13. er bedst kendt for at bestille og lægge navn til den Gregorianske kalender, som det meste af verden bruger i dag. Pave Gregor 13. udsendte dekretet Inter gravissimas den 24. februar 1582, der bestemte, at dagen efter torsdag den 4. oktober 1582 ikke blev fredag den 5. oktober, men fredag den 15. oktober 1582. Det nye kalendersystem reformerede den Julianske kalender, som havde været i brug siden 45 f.v.t. 

Paver fra Italien
Anni Fønsby

Anni Katrine Brinch (tidl. Anni Fønsby, født 27. oktober 1972) er en tidligere fotomodel. Fra 2009 var hun en overgang gift med Erik Damgaard.

Brinch har tidligere optrådt som nøgenmodel og har været portrætteret i tidsskriftet Playboy og i tv-programmet "Erik og Anni goes to Hollywood" på Kanal 4. Hun har tidligere forsøgt sig som skuespiller, og spillede med i DR's successerie TAXA som bar-dame og Jimmy Jørgensens kæreste.

Hun har tidligere ejet skoforretningen Cavallier på Store Kongensgade i København, hvor hun efter egne oplysninger mødte Erik Damgaard. I februar 2009 giftede de sig på rådhuset. Hun har en datter fra et tidligere forhold. Sammen med Damgaard har hun i april 2010 fået datteren Victoria.

Straffesagen 

I 2005 blev hun idømt et års betinget fængsel for rufferi. Den 16. april 2009 blev hun anholdt sammen med Erik Damgaard og igen sigtet for rufferi.

Den 22. september 2010 blev Brinch og en veninde ved Retten i Odense idømt hhv. to års og halvandet års ubetinget fængsel for rufferi. Ifølge anklagen havde de tilsammen tjent "ikke under 7 millioner kroner på, at ikke under 100 kvinder har solgt sex fra syv adresser i landet." Herudover skulle Brinch selvstændigt have drevet et andet bordel i København med mindst 50 kvinder, der havde tjent ikke under 4,6 millioner kroner. Hun valgte straks at anke dommen til Østre Landsret. I landsretten blev straffen nedsat til halvandet års fængsel.

Film 
I 2013 medvirkede Anni Fønsby i bandet M:OT:U's musikalske kortfilm Space Riders. Heri har hun hovedrollen som "The Red Queen".

Referencer

Eksterne henvisninger 
 

Modeller fra Danmark
Tv-personligheder fra Danmark
Fotomodeller fra Danmark
Sam Neill

Nigel John Dermot "Sam" Neill DCNZM, OBE (født 14. september 1947) er en irsk-født, newzealandsk skuespiller. Neill har medvirket i flere australske film og fik sit gennembrud i Min brillante karriere (1979). Siden fik han flere internationale roller i blandt andet Plenty (1985) og Et skrig i mørket (1988).

Udvalgt filmografi 

 Min brillante karriere (1979) – Harry Beecham
 Ivanhoe (tv-film, 1982) – Sir Brian de Bois-Guilbert (ridder)
 Plenty (1985) – Lazar
 Et skrig i mørket (1988) – Michael Chamberlain
 Jagten på Røde Oktober (1990) – kommandørkaptajn Vasilij Borodin (næstkommanderende på ubåden) 
 Den usynlige mands erindringer (1992) – David Jenkins
 The Piano (1993) – Alistair Stewart
 Jurassic Park (1993) – dr. Alan Grant (palæontolog)
 Event Horizon (1997) – dr. William Weir
 Merlin (org. miniserie, 1998) – Merlin (troldmand)
 The Dish (2000) – Cliff Buxton (observatoriechef) 
 Jurassic Park III (2001) – dr. Alan Grant (palæontolog)
 Thor: Ragnarok (2017)

Tv-serier 
 Reilly: Ace of Spies (12 afsnit, 1983) – Sidney Reilly (spion)
 The Tudors (10 afsnit, 2007) – Kardinal Thomas Wolsey
 Peaky Blinders (2013 – ) – Chester Campbel

Udmærkelser 
I 1991 blev han udnævnt til Officer of the Order of the British Empire (OBE), for sit virke som skuespiller.

Noter

Eksterne henvisninger 

 

Skuespillere fra New Zealand
Skuespillere fra Nordirland
Personer tildelt Officer of the Order of the British Empire
Spleen

Spleen (fra eng. spleen, af latin splen, milt) melankoli, tungsind (der mentes at stamme fra milten) eller dårligt humør, trist eller gnaven sindsstemning; især om en blanding af blaserthed, kedsomhed, livslede og tristhed, gnavenhed, irritabilitet (som menes at forekomme i sin typiske form hos englændere).

Kilde 

 ODS på nettet

Psykologi
Tanggula jernbanestation

Tanggula jernbanestation (唐古拉站 = táng gǔ lā zhàn) er en jernbanestation, som ligger i Amdo amt, Tibets selvstyrende region, Kina. Stationen has tre spor og to gange to perroner.

Introduction 
Denne ubemandede station på Qingzangbanen blev taget i brug den 1. juli 2006. Stationen ligger i 5.068 meters højde. Dermed overgår den Ticlio (Peru) i 4.829 m højde, Cóndor station i 4.786 m højde på Rio Mulatos-Potosí linjen i Bolivia og La Galera station i 4.781 m højde i Peru, og det gør den til den højest beliggende jernbanestation i verden. Den ligger desuden mindre end 1 km fra det højeste punkt på hele banelinjen, som befinder sig i 5.072 m højde. Perronerne er 1,25 km lange og dækker 77.002 m².

Turisme 
Stationens placering blev valgt på grund af udsigten fra perronerne. Fra 2008 har Tangula Railtours, der er et joint venture selskab, bestående af RailPartners og Qinghai Tibet Rail Corp., gennemført en turistforbindelse med tre specialbyggede luksustog fra Beijing til Lhasa gennem passet.

Køreplan 
Endnu i 2009 var der ikke nogen persontrafik på stationen. Passagertogene standser på stationen, men dørene bliver ikke åbnet.

Noter

Se også 
 Tanggula passet
 Qingzangbanen

Tibet
Jernbanestationer i Kina
Brasiliansk real

Real er den nuværende valuta (siden 1994)
i Brasilien. Dens ISO 4217 kode er BRL og den forkortes R$. 
Flertalsformen er reais og dens underenhed er centavos.

Eksterne henvisninger 

Brasiliens økonomi
Møntenheder fra Amerika
Klumpfisk

Klumpfisk (Mola mola) er den tungeste art af benfisk der er kendt i verden. Den kan blive op til 3,33 meter lang og have en vægt på 2.300 kg, men gennemsnitsvægten er op til 1000 kg og dens gennemsnitslængde er 1,8 meter. På trods af en ellers konventionel øjestilling, så synes det at være vilkårligt om fisken svømmer "oprejst" eller liggende på siden, og dette skifter fra tid til anden. 

Klumpfisken lever i overvejende grad af gopler, som den fanger på ned til 600 meters dybde. Dette er også med til at forklare fiskens vane med at lægge sig fladt i havoverfladen og "slikke sol"; fisken har brug for varmen fra solen til at varme sig op efter at have taget disse dybe dyk til koldt vand efter føde.

Se også
 Sydlige klumpfisk
 Narreklumpfisk

Referencer 

Fastkæbede fisk
Guero

Guero er det 6. Beck album, som blev udgivet d. 29. marts 2005. Det er blevet produceret af Dust Brothers, som også har været producer for Becks album Odelay. "E-pro" var albumets første single og blev spillet flittigt i de danske radiostationer, men også albumets anden single "Girl" fik stor succes.

Tracksliste 
 "E-Pro" (Beck Hansen, Dust Brothers, Beastie Boys) – 3:12
 "Qué Onda Guero" (Hansen, Dust Brothers) – 3:29
 "Girl" (Hansen, Dust Brothers) – 3:29
 "Missing" (Hansen, Dust Brothers, Marcos Vinicius de Moraes, Carlos Eduardo Lyra) – 4:43
 "Black Tambourine" (Hansen, Dust Brothers, Eugene Blacknell) – 2:46
 "Earthquake Weather" (Hansen, Dust Brothers, Mark Adams, Steve Washington, Daniel Webster, Mark Hicks) – 4:26
 "Hell Yes" (Hansen, Dust Brothers) – 3:17
 "Broken Drum" (Hansen) – 4:29
 "Scarecrow" (Hansen, Dust Brothers) – 4:15
 "Go It Alone" (Hansen, Jack White, Dust Brothers) – 4:08
 "Farewell Ride" (Hansen) – 4:18
 "Rental Car" (Hansen, Dust Brothers) – 3:05
 "Emergency Exit" (Hansen, Dust Brothers) – 4:02

Noter 

Album fra 2005
Entakt

Entakt er et dansk alternativ rock-band fra København. De har bl.a. lavet numrene: "Kunsten at slippe taget" og "Fyrværkeri". Debutalbummet blev udgivet i januar 2007.

De første grundsten til Entakt blev lagt på Fløng Produktionshøjskole lidt udenfor Roskilde i efteråret 2002.

Her fandt Jonas Villumsen og Kristian Martinsen sammen om en fælles musikalsk interesse, som gik så godt i spænd, at de snart besluttede at kvitte deres respektive bands og koncentrere sig om en fælles fremtid.

Hurtigt indspillede de et par demoplader. Titlerne afslørede allerede på dette tidspunkt Entakts karakteristiske smag for at lege med det danske sprog. Den første hed 'Da havet skyllede ind over byen en nat', den næste 'Forsidestof til eftertanke'.

Efter nogle koncerter som duo besluttede de at udvide besætningen til et fuldt band, og som sådan vandt de publikumsprisen ved Melody Maker Contest. I 2005 blev de desuden belønnet med årets legat fra Mymusic.dk – Danmarks væsentligste netcommunity for upcoming kunstnere.

Samme år indspillede de demo-albummet 'Kun en elektrisk summen fra en neonreklame der skulle have forestillet solen', som kunne købes via Entakts website og koncerter. Herfra kom nummeret 'Vi ville synge verden en opsang', der gav dem et hit på Det Elektriske Barometers lytterbestemte hitliste.

Samtidig lykkedes det efterhånden Entakt at bryde igennem til P3's playlister med numre som 'Fyrværkeri' og 'Modpolen'. Begge sange er at finde på gruppens debutalbum, 'Træerne vokser ind i himlen'. 

I 2008 fulgte gruppen op med albummet 'På bagsiden af Europa', som blandt andet modtog en præmiering fra Statens Kunstfond.  

2. november 2018 udgav Entakt 'Skymaskiner', det første nye album i ti år.

Diskografi

Studiealbum 
 2007: Træerne Vokser Ind i Himlen
 2008: På Bagsiden af Europa
 2011: Stolpe Op (EP)
2018: Skymaskiner

Singler 
 2006: "Modpolen"
 2007: "Fyrværkeri"
 2007: "Kunsten At Slippe Taget"
 2008: "Europa"
 2008: "Hvordan Jeg Begyndte At Ryge"
 2010: "Zimmerman"
 2011: "Størrelse 43"

Demoer 
 2002: ...da havet skyllede ind over byen en nat
 2003: Forsidestof Til Eftertanke
 2005: Kun en elektrisk summen fra en neonreklame der skulle have forestillet solen

Referencer

Eksterne henvisninger 
 
 
 Entakt på DRs musikleksikon

Fra DR's Musikleksikon
Rockgrupper fra Danmark
Etableret i 2002
Landkreis Oberallgäu

Landkreis Oberallgäu er den sydligste landkreis i Tysklands og hører til det bayerske Regierungsbezirk Schwaben. Nabolandkreise er mod nord Landkreis Unterallgäu, mod øst  Landkreis Ostallgäu, mod syd de Østrigske delstater Tyrol og Vorarlberg og mod vest Landkreis Lindau (Bodensee) og den Baden-Württembergske Landkreis Ravensburg. Den  kreisfri by Kempten im Allgäu ligger som en enklave i den nordlige del af kreisen.

Geografi 
Landkreis Oberallgäu omfatter både alpine   områder og de lavere bakkede forlande. Det højeste bjerg er Hochfrottspitze der er 2.649 meter højt. Den kendeste slugt er Breitachklamm, som floden Breitach løber gennem. Den har sit udspring i nabolandet Østrig og nå ved Walserschanze Tysklands område, og løber videre mod nord. Ca 2 km nord for  Oberstdorf danner den sammen med floderne Stillach og Trettach floden Iller, der fortsætter i nordlig retning, og løber gennem hele kreisområdet, til den ved Altusried løber videre mod Memmingen og forlader landkreisen.

Byer og kommuner 
Kreisen havde   indbyggere pr.

Eksterne henvisninger 

 Offizieller Internetauftritt des Landkreises
 Tourismus-Website des Landkreises